Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8549. Il-EUR-Lex hu l-aċċess fuq l-internet għal-liġi Ewropea. Minbarra l-pubblikazzjoni fil-Ġurnal Uffiċjali, huwa disponibbli aġġornament ta' kull xahar fuq is-sit web tad-Direttorat Ġenerali għall-Affarijiet Interni. Karta tal-identità diplomatika maħruġa mill-Ministeru tal-Affarijiet Barranin bir-rimarki li jmiss: Il-karta tal-identità diplomatika inħarġet b'iskrizzjoni ta' kulur iswed fuq il-faċċata "Diplomatický identifikační průkaz/Diplomatic Identity Card" sal-14 ta' Awwissu 2017 b'validità massima ta' 4 snin - fiċ-ċirkolazzjoni sa' Awwissu 2021. Mill-15 ta' Awwissu 2017 il-karta tal-identità diplomatika l-ġdida b'iskrizzjoni ta' kulur iswed fuq il-faċċata "Identifikační průkaz/Identity Card" għaċ-ċittadini tal-UE. Dan id-dokument huwa karta llaminata fil-fojl (105 × 74 mm). Fuq quddiem il-karta jkollha r-ritratt tad-detentur u tindika ismu/isimha, in-nazzjonalità, id-data tat-twelid, is-sess, il-funzjoni u d-data tal-iskadenza tal-karta tal-identità. Fuq in-naħa ta' wara tagħha, id-dokument jindika li huwa dokument uffiċjali u prova tal-identità, valida biss fir-Repubblika Ċeka. Mill-15 ta' Awwissu 2017, il-karta tal-identità diplomatika l-ġdida tinħareġ b'iskrizzjoni sewda fuq il-qoxra "Identifikačníprůkaz a povolení k pobytu/Karta tal-identità u permess ta' residenza għal żmien twil" liċ-ċittadini ta' pajjiżi terzi. Dan id-dokument huwa karta llaminata fil-fojl (105 × 74 mm). Fuq quddiem il-karta jkollha r-ritratt tad-detentur u tindika ismu/isimha, in-nazzjonalità, id-data tat-twelid, is-sess, il-funzjoni u d-data tal-iskadenza tal-karta tal-identità. Fuq in-naħa ta' wara tiegħu, id-dokument huwa dokument uffiċjali u prova tal-identità, kif ukoll prova ta' residenza fit-tul fir-Repubblika Ċeka. Dan l-avviż jikkonċerna l-impriżi li ġejjin: Melrose Industries PLC (Melrose) (ir-Renju Unit), kumpanija pubblika kkwotata fil-Borża ta' Londra u mhix ikkontrollata minn xi azzjonist individwali jew grupp ta' azzjonisti. GKN plc (GKN) (ir-Renju Unit), kumpanija pubblika kkwotata fil-Borża ta' Londra (London Stock Exchange) u mhix ikkontrollata minn xi azzjonist individwali jew grupp ta' azzjonisti. Melrose takkwista, fis-sens tal-Artikolu 3(1)(b) tar-Regolament dwar l-Għaqdiet il-kontroll ta' GKN kollha kemm hi. Il-konċentrazzjoni hija mwettqa permezz ta' offerta pubblika mħabbra fis-17 ta' Jannar 2018. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: IFM u CDPQ jakkwistaw, fis-sens tal-Artikolu 3(1)(b) tar-Regolament dwar l-Għaqdiet, il-kontroll konġunt ta' Conmex kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħtulna l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Deskrizzjoni tal-prodott Prova tal-oriġini Metodu ta' produzzjoni Oħrajn: Organu ta' spezzjoni Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda għad-Dokument Uniku ppubblikat Emenda għall-Ispeċifikazzjoni tal-prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda għad-Dokument Uniku ppubblikat Emenda għall-Ispeċifikazzjoni tal-prodott ta' DOP jew IĠP irreġistrata li għandha tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha ma ġie ppubblikat l-ebda Dokument Uniku (jew ekwivalenti) Emenda għall-Ispeċifikazzjoni tal-prodott ta' STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. L-ispezzjoni tad-Denominazzjoni ta' Oriġini Protetta 'Cabrales' hija r-responsabbiltà tal-Bord Regolatorju, li huwa magħmul minn rappreżentanti tal-produtturi u tal-proċessuri, kif ġej: viċi president żewġ membri li jirrappreżentaw is-settur tat-trobbija tal-bhejjem sitt membri li jirrappreżentaw is-settur tal-ipproċessar artiġjanali żewġ membri tekniċi b'għarfien espert fit-trobbija tal-bhejjem u fl-industrija tal-prodotti tal-ħalib Il-membri jiġu eletti b'mod demokratiku kull erba' snin. Fir-rigward tat-territorju: fiż-żona tal-produzzjoni, tal-ipproċessar u tal-maturazzjoni. Fir-rigward tal-prodott: il-prodotti koperti bid-Denominazzjoni ta' Oriġini Protetta fi kwalunkwe fażi tal-produzzjoni, tal-ipproċessar, tal-maturazzjoni, tad-distribuzzjoni u tal-kummerċjalizzazzjoni. Fir-rigward tal-persunal: dawk imniżżlin fid-diversi reġistri. it-tħejjija u l-kontroll tad-diversi reġistri; l-għoti ta' linji gwida, il-monitoraġġ u l-kontroll tal-produzzjoni, tal-ipproċessar u tal-kwalità tal-ġobon protett; il-valutazzjoni tal-prodott; il-promozzjoni u l-ħarsien tad-Denominazzjoni ta' Oriġini Protetta; it-teħid ta' deċiżjonijiet rigward il-proċedura dixxiplinari f'każ ta' ksur tar-Regolament; l-eżerċitu tar-responsabbiltà legali u l-kapaċità ġuridika sħiħa biex jidħol f'obbligi u jidher fi proċessi tal-qrati, filwaqt li jieħu azzjoni skont ir-rwol tiegħu li jirrappreżenta u jiddefendi l-interessi ġenerali tal-Denominazzjoni ta' Oriġini Protetta." Il-verifika tal-konformità mar-rekwiżiti f'din l-Ispeċifikazzjoni hija r-responsabbiltà ta': L-ambitu tal-kontrolli Dawn l-ispezzjonijiet jinkludu t-teħid ta' kampjuni tal-prodott li l-operaturi jkunu identifikaw bħala xierqa għad-DOP, sabiex ikunu jistgħu jsiru testijiet fiżikokimiċi u organolettiċi. Metodoloġija tal-kontrolli Il-verifika tal-konformità mal-Ispeċifikazzjoni tissejjes fuq l-azzjonijiet li ġejjin: l-ispezzjoni tal-azjendi tat-trobbija tal-bhejjem, għall-verifika tal-karatteristiċi marbutin mal-materja prima; l-ispezzjoni taċ-ċentri ta' ġbir tal-ħalib, biex tiġi żgurata t-traċċabbiltà; l-awditjar (inizjali, ta' segwitu, u straordinarju) tal-impjanti tal-ipproċessar (l-azjendi tal-produzzjoni tal-ġobon u l-għerien tal-maturazzjoni), għall-verifika tal-proċess ta' produzzjoni u tal-prodott; it-teħid ta' kampjuni tal-prodott biex isiru testijiet fiżikokimiċi u organolettiċi. Dawn il-verifiki jsiru tal-anqas darba fis-sena. Il-kampjuni jittieħdu waqt l-awditjar tal-operaturi li jittikkettaw il-ġobon tagħhom bid-DOP 'Cabrales'. It-teħid tal-kampjuni jsir billi jiġu applikati kriterji proporzjonali abbażi tat-tip ta' prodott u l-volum tal-produzzjoni. L-analiżi fiżikokimika ssir f'laboratorji akkreditati. L-azjendi tat-trobbija tal-bhejjem mhumiex soġġetti għaċ-ċertifikazzjoni, iżda jiffurmaw parti mill-ispezzjoni tal-proċess. Iċ-ċertifikazzjoni tinħareġ biss għall-impjanti ta' pproċessar tal-ġobon u għall-għerien tal-maturazzjoni, bħala utenti tat-tikketta tad-DOP. it-tħejjija u l-kontroll tad-diversi reġistri; il-verifika tal-ispezzjoni tal-produzzjoni, tal-ipproċessar u tal-kwalità tal-ġobon protett; il-valutazzjoni tal-miżuri ta' awtomonitoraġġ imwettqa mill-operaturi li huma inklużi fil-proċess ta' ċertifikazzjoni tal-prodott; il-ħruġ ta' ċertifikati lill-impjanti ta' pproċessar tal-ġobon u lill-għerien tal-maturazzjoni li jissodisfaw ir-rekwiżiti tal-Ispeċifikazzjoni; il-promozzjoni u l-ħarsien tad-Denominazzjoni ta' Oriġini Protetta." Id-definizzjoni tal-organu ta' spezzjoni ġiet emendata fir-rigward tal-kompożizzjoni u l-kompetenzi tiegħu. Dan iwieġeb għall-ħtieġa li s-sistema ta' spezzjoni fis-seħħ tiġi aġġustata sabiex l-organu jwettaq il-kompiti ddelegati u jaġixxi skont l-istandard ISO/IEC 17065. It-tikketti kummerċjali, proprji ta' kull ditta kummerċjali rreġistrata, għandhom ikunu approvati mill-Bord Regolatorju. Il-ġobon maħsub għall-konsum għandu jġorr tikketta, tikketta sekondarja jew siġill innumerat maħruġ mill-Bord Regolatorju. Billi l-parti l-kbira tal-produtturi tal-ġobon jaħdmu fi produzzjoni fuq skala żgħira, ġiet adottata tikketta waħdanija għall-produtturi tal-ġobon kollha, li fuqha jidhru silwetti differenti li jindikaw it-tip ta' ħalib użat waqt l-ipproċessar (speċje waħda, żewġ speċijiet jew it-tlieta li huma). (Eżempju ta' kull tip mehmużin.)" It-tikketti kummerċjali proprji ta' kull ditta rreġistrata għandhom jiġu nnotifikati lill-Bord Regolatorju, b'referenza għar-rekwiżiti elenkati f'din l-Ispeċifikazzjoni, sabiex ikunu jistgħu jitniżżlu fir-reġistru. Il-prodott maħsub għall-konsum għandu jġorr tikketta u tikketta sekondarja magħmula minn strixxa ħamra bejn żewġ strixxi ħodor, kif ukoll il-logo tal-Bord Regolatorju, bin-numru korrispondenti maħruġ mill-istess Bord. It-tikketta u t-tikketta sekondarja għandhom jiġu applikati fl-azjenda tal-produzzjoni tal-ġobon b'tali mod li jistgħux jintużaw aktar minn darba. Billi l-parti l-kbira tal-produtturi tal-ġobon jaħdmu fi produzzjoni fuq skala żgħira, ġiet adottata tikketta waħdanija għall-produtturi tal-ġobon kollha, li fuqha jidhru silwetti differenti li jindikaw it-tip ta' ħalib użat waqt l-ipproċessar (speċje waħda, żewġ speċijiet jew it-tlieta li huma). (Eżempju ta' kull tip mehmużin.)" Din it-taqsima ġiet emendata fir-rigward tal-kompetenzi tal-Bord Regolatorju bħala organu ta' spezzjoni. L-emenda titqies minuri peress li mhijiex marbuta mal-karatteristiċi essenzjali tal-prodott, ma tolqotx ir-rabta u lanqas liż-żona ġeografika, u ma tirrappreżentax żieda fir-restrizzjonijiet imposti fuq il-kummerċ tal-prodott jew tal-materja prima tiegħu, skont ir-Regolament (UE) Nru 1151/2012 (li l-Artikolu 53(2) tiegħu jittratta l-emendi minuri). Klassi 1.3. Ġobon Ġobon bil-vini blu magħmul mill-ħalib nej sħiħ tal-baqra, tan-nagħġa jew tal-mogħża, jew minn taħlita ta' żewġ tipi ta' ħalib jew tat-tlieta li huma, b'kompożizzjoni bbilanċjata fir-rigward tax-xaħam u tal-proteini. Il-ġobon jiġi mmaturat f'għerien għal mill-inqas xahrejn, li jibdew mill-produzzjoni tal-baqta. Karatteristiċi tal-ġobniet immaturati: Forma: ċilindrika b'wiċċ ċatt. Għoli: bejn 7 u 15-il ċentimetru. Piż u dijametru: varjabbli. Qoxra: ratba, irqiqa, żejtnija, griża bi rqajja' ħamranija jagħtu fl-isfar. Konsistenza: żejtnija, anki jekk bi grad ta' koeżjoni varjabbli, skont il-livell ta' fermentazzjoni tal-ġobon. Kumpatta u mingħajr toqob. Lewn abjad b'vini ħadranija li jagħtu fl-ikħal. Togħma kemxejn pikkanti, li tkun iktar qawwija fil-ġobniet magħmula purament mill-ħalib tan-nagħġa jew tal-mogħża, jew minn taħlita ta' dawn it-tnejn. Xaħam: mhux inqas minn 45 % tal-materja niexfa. Umdità: minimu ta' 30 %. Il-bhejjem jingħalfu skont prattiki tradizzjonali, billi jirgħu direttament fil-bwar, u b'suppliment tal-għalf. Il-ħalib nej tal-baqra, tan-nagħġa jew tal-mogħża, minn azjendi agrikoli li jinsabu fiż-żona ġeografika ddefinita. It-tames irid ikun esklussivament ta' oriġini mill-annimali. Kemm il-produzzjoni tal-ħalib u kemm l-ipproċessar u l-maturazzjoni tal-ġobon għandhom isiru fiż-żona ġeografika ddefinita. L-ippakkjar għandu jsir fiż-żona ġeografika ddefinita, sabiex jiġu ggarantiti l-aqwa kundizzjonijiet għall-kwalità tal-prodott. B'hekk il-produtturi tal-ġobon jistgħu jippreżervaw l-awtentiċità tal-prodott, u l-verifiki tat-traċċabbiltà jiġu ffaċilitati. Fit-tikketti kummerċjali tal-ġobniet, għandu jidher il-kliem "Denominación de Origen Protegida Cabrales", kif ukoll il-logo tal-UE għad-Denominazzjonijiet ta' Oriġini Protetta. Il-ġobniet għandhom iġorru wkoll tikketta sekondarja, b'numru tas-serje uniku, ikkodifikata skont il-format tal-ġobon li qed tiċċertifika. Dawn it-tikketti sekondarji għandhom ikunu approvati, ivverifikati u pprovduti mill-organu ta' spezzjoni, b'tali mod li ma jistgħux jintużaw aktar minn darba. Iż-żona tal-produzzjoni tal-ħalib tajjeb biex minnu jsir il-ġobon "Cabrales" hija kkostitwita mill-irħula ta' Arangas, Arenas, Asiego, Berodia, Bulnes, Camarmeña, Canales, Carreña, Escobar, Inguanzo, La Molina, La Salce, Ortiguero, Pandiello, Puertas, Poo, Sotres u Tielve fil-muniċipalità ta' Cabrales, u Oceño, Cáraves y Rozagas fil-muniċipalità ta' Peñamellera Alta. Dawn l-irħula kollha jinsabu fiż-żona tal-Picos de Europa fil-provinċja tal-Asturji. L-ipproċessar u l-maturazzjoni tal-ġobon isiru fl-istess żona ta' produzzjoni. L-ispeċifiċità tal-ġobon "Cabrales", li jagħmlu uniku u differenti minn tipi oħra ta' ġobon, hija ddeterminata mill-karatteristiċi organolettiċi tiegħu (il-qoxra u l-konsistenza). L-ispeċifiċità taż-żona hija riflessa fil-fatturi naturali u umani li ġejjin: Il-Picos de Europa, li jinsabu fix-Xlokk tal-provinċja tal-Asturji u jibqgħu deħlin fil-provinċji ta' León u l-Cantabria, huma magħmula minn ktajjen ta' muntanji li jitilgħu mix-xaqliba tat-Tramuntana tal-Cordillera Cantábrica, u minn mergħat wesgħin f'altitudni ta' 'l fuq mit-800 metru. Minħabba l-iżolament fit-tul li ġarrbu ġenerazzjoni wara l-oħra f'din iż-żona, l-ekonomija lokali tissejjes fuq l-użu u l-isfruttament sħiħ tar-riżorsi naturali. Mill-banda l-oħra, bis-saħħa tal-għarfien espert tal-produtturi lokali, kif ukoll minħabba l-fatt li l-postijiet tal-konsum kienu jinsabu 'l bogħod, il-ħalib beda jiġi ttrasformat f'ġobon mir-raħħala nfushom. L-eżistenza ta' għerien u grotti ta' daqsijiet u karatteristiċi differenti hija konsegwenza tal-formazzjonijiet karstiċi, kif ukoll tad-dinamika partikulari bejn l-ajra u l-ilma fil-massa tal-ġir tal-Picos de Europa, li hija waħda mill-eħxen fil-kontinent. L-għerien li jintużaw għall-maturazzjoni tal-ġobon kultant ikunu qrib il-maqjel jew id-dar tar-raħħal, iżda l-parti l-kbira minnhom jinsabu 'l bogħod u l-aċċess għalihom bil-mogħdijiet tal-muntanja huwa diffiċli. Tali għerien jinsabu f'altitudni ta' bejn 800 u 1 200 metru, u jitqies li aktar ma l-ġobon jiġi mmaturat fil-għoli, itjeb tkun il-kwalità tiegħu. Biex għar ikun xieraq għall-maturazzjoni tal-ġobon "Cabrales", irid jissodisfa l-kundizzjonijiet li ġejjin: għandu jkun profond, u d-daħla trid tħares lejn it-Tramuntana; irid ikollu tal-anqas żewġ fetħiet lejn l-arja ta' barra (waħda għall-aċċess u l-oħra għall-ventilazzjoni), sabiex fil-għar jgħaddi kurrent tal-arja, magħruf lokalment bħala "soplado"; u jrid ikollu kurrent tal-ilma. B'hekk l-arja tal-għar tiċċaqlaq b'mod kajman, u l-umdità tal-għar tkun għolja ħafna (ta' iktar minn 90 %), b'temperatura li żżomm bejn is-6 u l-10 °C. Biex ikunu jistgħu jimmaturaw kif suppost, il-ġobniet għandhom jibqgħu fl-għerien għal bejn xahrejn u ħames xhur, fuq xkaffar tal-injam ("talameras"). Matul dan il-perjodu, il-ġobniet iridu jiddawru u jitnaddfu b'mod regolari. Fl-1911, fir-rapport tagħhom dwar l-azjendi tal-prodotti tal-ħalib f'Santander, l-aħwa Alvarado bdew il-vjaġġ tagħhom fir-reġjun ta' Cabrales, fejn ixxabbtu mal-Picos de Europa biex "żaru" l-għerien tar-raħħala li jagħmlu ċ-ċelebri ġobon ta' "Cabrales". (It-tieni subparagrafu tal-Artikolu 6(1) tar-Regolament.) L-Awstrija Klassi 1.8. — Prodotti oħrajn elenkati fl-Anness I għat-Trattat (ħwawar, eċċ.) L-assoċjazzjoni li qed tapplika hija s-suċċessur legali tal-grupp applikant oriġinali tal-indikazzjoni ġeografika "Mostviertler Birnmost" u għalhekk għandha interess leġittimu f'din l-applikazzjoni għal kanċellament. Skont l-ewwel subparagrafu tal-Artikolu 54(1) tar-Regolament (UE) Nru 1151/2012 il-punt (a) il-punt (b) Skont it-tieni subparagrafu tal-Artikolu 54(1) tar-Regolament (UE) Nru 1151/2012 L-assoċjazzjoni li qed tapplika jidher li, dal-ħin, hija l-unika waħda li tuża l-indikazzjoni ġeografika protetta. Hija m'għadhiex interessata li tibqa' tuża l-isem "Mostviertler Birnmost" bħala indikazzjoni ta' oriġini protetta u għalhekk ma tixtieqx tħallas l-ispejjeż tal-ispezzjonijiet. L-indikazzjoni protetta mhijiex importanti biex il-prodott jinbiegħ fil-lokal, għax l-isem huwa diġà magħruf hemmhekk (fil-fatt, madwar 90 % tal-bejgħ isir fiż-żona ġeografika). Il-prodott jiġi mmanifatturat biss f'volumi baxxi (b'kull azjenda tipproduċi madwar 300 litru ta' dan il-prodott, u bi tliet azjendi biss li jipproduċuh bħalissa), u mhuwiex magħruf wisq lil hinn mir-reġjun. Għalhekk ukoll għandha tiġi kkanċellata l-protezzjoni tal-indikazzjoni ta' oriġini "Mostviertler Birnmost". Ma jidhirx li hemm interessi leġittimi kontra l-kanċellament tal-indikazzjoni ġeografika protetta. Il-produtturi kollha magħrufin tal-prodott bl-indikazzjoni ġeografika protetta "Mostviertler Birnmost" jaqblu mal-kanċellament tal-isem irreġistrat u jappoġġaw din l-applikazzjoni għal kanċellament.
Extracted from C_062_2018.html